recursal/SuperWikiNEXT-32B huggingface dataset:
**צב מנוקד** (שם מדעי: ***Clemmys guttata***) הוא מין של צב ממשפחת הצבים הביצתיים. הוא מצוי בטבע במזרח אמריקה הצפונית בארצות הברית ובקנדה. מין זה הוא היחידי בסוגו.

מאפיינים
--------

מין צב זה קטן מאוד ומגיע לאורך 8–12 ס"מ בממוצע. צבע שריון הצב כחול-כהה עד שחור והוא מנוקד בנקודות צהובות לאורכו. הגוף מכוסה בקשקשים חומים ומעט אדמוניים והראש שחור כמו השריון אך בעל כתמים רחבים בצבע כתום. הבטן בהירה יותר וצבעה צהוב-כתום. השריון נמוך ומותאם לתנועה מהירה במים. הרגליים רחבות ובעלות קרומי שחיה והראש קטן ופונה מעט מעלה. הלסתות בולטות מעלה וצבעם כתום עד צהוב. ההבדלים העיקריים בין הזכרים לנקבות הם הסנטר הרחב והכהה יותר של הזכר, צבע עיניו החומות והזנב הארוך יותר שלו בעוד הנקבה בעלת סנטר צהוב, עיניים כתומות וזנבה קצר יותר. בנוסף הנקבות גדולות מעט יותר מהזכרים, בעלות מעט יותר נקודות על שריונם ובעלות חלק שריון תחתון קמור או שטוח בעוד הזכרים בעלי מבנה קעור מעט.

צבים אלה נפוצים ממיין, קוויבק ואונטריו שבקנדה ודרומה למזרח ארצות הברית עד לפלורידה, אינדיאנה ומזרח אוהיו והוא מגיע מערבה עד למישיגן. הצבים מותאמים לשחייה בנהרות איטיים, ביצות, שלוליות ועוד אזורים לחים לרבות ביערות ואף בפארקים. האזור המתאים לצב זה הוא נהרות רדודים מוקפים בצמחי מים וגם בבוץ ולעיתים מצוי לצד מינים אחרים של צבי מים מקומיים. מבנה הנקודות שסביב שריונו מתאים להסוואה תת-מימית בעודו משתלב עם הצמחייה ומונע משיכת תשומת לב.

הצב ניזון בעיקר ממיני צמחי מים, ירוקיות, כמה מיני אברשיים וכן מיצורים קטנים כמו חרקי מים, רכיכות, תולעים, סרטנים ודגים קטנים. הוא אוכל גם נבלות ושיריים נוספים. הוא ניזון גם ממיני צמחים וחרקים על היבשה. בשבי הוא ניזון ממיני פירות שונים ומדגים טריים.

הצב מצוי בסכנת הכחדה עקב הפגיעה בבית גידולו בטבע וכן עקב ציד, סחר לחיות מחמד וגם כתוצאה מתאונות דרכים.

קישורים חיצוניים
----------------

ויקישיתוף מדיה וקבצים בנושא **צב מנוקד** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* צב מנוקד, באתר אנציקלופדיה בריטניקה (באנגלית)

הערות שוליים
------------

1. ↑  צב מנוקד באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007283935705171
* LCCN: sh85026938

 |
**פרנסואה דה פראנס** (28 בפברואר 1518 - 10 באוגוסט 1536), בנו בכורו של פרנסואה הראשון, מלך צרפת, ויורש העצר הצרפתי.

ביוגרפיה
--------

פרנסואה נולד בטירת אמבואז (על גדות הנהר לואר), ובשנה שלאחריה הוטבל בטקס שאורגן על ידי לאונרדו דה וינצ'י. כבר עם לידתו נחתם הסכם נישואיו למרי טיודור, בתו של הנרי השמיני, מלך אנגליה, (לימים המלכה מרי הראשונה), שהייתה בת שנתיים בלבד, אך הסכם זה בוטל ב-1520. ב-1524, בהיותו בן 6, נפטרה אמו המלכה קלוד, ופרנסואה ירש ממנה את התואר דוכס ברטאן.

ב-24 בפברואר 1525 הובס אביו של פרנסואה בקרב פאביה בידי קרל החמישי, קיסר האימפריה הרומית הקדושה, ונלקח בשבי למדריד. ב-15 במרץ 1526, בהתאם להסכם מדריד, נלקחו פרנסואה בן השמונה ואחיו אנרי (אנרי השני, מלך צרפת לעתיד) למדריד כבני ערובה למילוי תנאי שחרורו של אביהם משביו. הם הוחזקו בכלא במדריד במשך ארבע שנים, דבר שהטביע בהם את חותמו במשך כל חייהם.

יורש העצר פרנסואה נפטר בליון ב-1536, כנראה כתוצאה מדלקת ריאות, ואחיו אנרי תפס את מקומו.

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ז'אן, רוזן אנגולם |   | מרגריט דה רואן |   | פיליפו השני, דוכס סבויה |   | מרגריט מבורבון |   | שארל הראשון, דוכס אורליאן |   | מריה מקלווה |   | פרנסואה השני, דוכס ברטאן |   | מרגריט מפואה |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | שארל, רוזן אנגולם |   |   |   |   |   | לואיזה, נסיכת סבויה |   |   |   |   |   | לואי השנים עשר, מלך צרפת |   |   |   |   |   | אן מברטאן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פרנסואה הראשון, מלך צרפת |   |   |   |   |   |   |   |   |   |   |   |   |   | קלוד, נסיכת צרפת |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרנסואה השלישי, דוכס ברטאן** |
|

קישורים חיצוניים
----------------

ויקישיתוף מדיה וקבצים בנושא **פרנסואה השלישי, דוכס ברטאן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5377999
* BnF: cb169964824 (data)
* GND: 133812421
* ISNI: 0000 0001 1589 7031
* LCCN: nr93052345
* SELIBR: 210910
* SUDOC: 080008658
* VIAF: 6133598
* WorldCat: lccn-nr93052345

 |
**קרקרה דרומית** (שם מדעי *Caracara plancus*) הוא מין עוף דורס דרום אמריקאי מתת-משפחת הקרקרים שבמשפחת הבזיים.

מאפיינים
--------

אורכה של הקרקרה 50–65 ס"מ, מוטת הכנפיים באורך 120–132 ס"מ ומשקלה 0.9-1.6 ק"ג בממוצע. הקרקרה מזכירה עיט בעל מקור אדום עם קצה אפור מעוקל, ראשים חומים עם כיסוי נוצות בהיר על הצוואר, החזה והבטן מפוספסים בשחור-חום והכנפיים, נוצות הרגליים והזנב שחורים. הרגליים ארוכות וצהובות. לקרקרות ראייה ושמיעה חדה והם ציידי יום פעילים.

הם אוכלים בעיקר נבלות על הקרקע וביצי עופות אחרים או נטפלים לעופות דורסים שונים כדי שיקיאו טרף. הם אוכלים גם חרקים אך יכולים לצוד חיות קטנות עד גודל של לבנית ולעיתים הורגים אותם בקבוצה.

הקרקרה הדרומית מצויה באמריקה הדרומית מיער האמזונאס בצפון ועד לארץ האש בדרום וייתכן שהם נמצאים גם באיי פוקלנד.

גלריה
-----

* קרקרה על גב חמורקרקרה על גב חמור
* 
*

קישורים חיצוניים
----------------

ויקישיתוף מדיה וקבצים בנושא **קרקרה דרומית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  קרקרה דרומית באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007561585005171

 |
**לומנאו סמברה** (בצרפתית: **Lumeneo SMERA**) היא מכונית מיקרו, 2 דלתות, 2 מושבים בטור (1 קדמי, 1 אחורי), המוגדרת כמכונית חשמלית אשר יוצרה על ידי יצרנית הרכב **Lumeneo** הצרפתית בשנת 2013.

לומנאו סמברה
------------

יוצרו 10 יחידות. במאי 2013, נמכרה היחידה הראשונה, אבל היצרן **Lumeneo** הכריזה על פשיטת רגל, בנובמבר 2013 לאחר מכירת 10 יחידות מהדגם.

מכונית הקונספט של הדגם, הוצגה לראשונה בתערוכת הרכב של פריז בשנת 2008, ובשנת 2010 הוצגה בתערוכת הרכב הבינלאומית בז'נבה.

תאוצת דגם "לומנאו סמברה" בין 0-100 קמ"ש היא 8.0 שניות.

לומנאו סמברה "מכונית הטיה"
--------------------------

"לומנאו סמברה" מוגדרת כמכונית הטיה (באנגלית:"Tilting car").

מכונית הטיה הוא סוג מיוחד של רכב שיש לו את היכולת לשנות את הזווית בין הכביש לתחתית תא הנוסעים בצורה כזו שיש כוחות מופחתים אופקיים בעת נהיגה.

זווית ההטיה המקסימלי של הרכב עומד על 25°.

תמונות
------

* לומנאו סמברה לומנאו סמברה
* לומנאו סמברה לומנאו סמברה
* לומנאו סמברה לומנאו סמברה

ראו גם
------

* מכונית מיקרו
* מכונית חשמלית

לקריאה נוספת
------------

* לומנאו סמברה
* לומנאו סמברה - מכונית חשמלית עירונית
* לומנאו סמברה - תמונה

קישורים חיצוניים
----------------

ויקישיתוף מדיה וקבצים בנושא **לומנאו סמברה** בוויקישיתוף
* לומנאו סמברה (3:28 דקות), יו-טיוב
* לומנאו סמברה - 2 מושבים בטור (3:59 דקות), יו-טיוב
* "לומנאו סמברה" (0:43), יו-טיוב

הערות שוליים
------------

1. ↑  לומנאו סמברה קונספט - נתוניםautoblog.it/post
2. ↑  דגם "לומנאו סמברה" מפרט טכני technologicvehicles
3. ↑  לומנאו - פשיטת רגל
4. ↑  דגם "לומנאו סמברה"jalopnik
5. ↑  לומנאו סמברה - הסבר טכני

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"לומנאו סמברה"**.
מדינת א-סדר
השוק במדינת א-סדר
**מדינת א-סדר** (בערבית: مدينة الصدر בתעתיק: מדינת אלצדר) היא מחוז פרוורי של העיר בגדאד שבעיראק. היא נבנתה ב-1959 על ידי ראש הממשלה עבד אל-כרים קאסם ולאחר מכן שונה שמה באופן לא רשמי ל"מדינת א-סדר" על שם המנהיג השיעי מוחמד מוחמד סאדק א-סדר.

מדינת א-סדר (בשמה הרשמי מחוז א-ת'ורה) היא אחת מתשעה מחוזות אדמיניסטרטיביים בבגדאד. בעברה פרויקט דיור ציבורי שהוזנח על ידי סדאם חוסיין והיא מונה כיום כשני מיליון תושבים שיעים.

היסטוריה
--------

מדינת א-סדר הוקמה כתגובה למחסור בדיור בבגדאד, כשהוקמה היה שמה "עיר המהפכה" (مدينة ألثورة) היא סיפקה דיור לעניי בגדאד, אשר היגרו רובם מאזורי הכפר וגרו עד אז בתנאים מחפירים. היא הפכה במהרה למעוז המפלגה הקומוניסטית העיראקית והייתה בה התנגדות חזקה להפיכת מפלגת הבעת' של 1963.

לאחר ההפיכה הפכה לסדאם סיטי על שם סדאם חוסיין. לאחר כיבוש בגדאד באפריל 2003 במהלך מלחמת עיראק שונה שמה באופן לא רשמי למדינת א-סדר. בשנת 2008 ניהלו כוחות צבא ארצות הברית, ובהם צוות קרב חטיבתי מהדיוויזיה הרביעית, קרבות קשים כנגד כוחות המילציה של מוקתדא א-סדר במדינת א-סדר.

קישורים חיצוניים
----------------

ויקישיתוף מדיה וקבצים בנושא **מדינת א-סדר** בוויקישיתוף

הערות שוליים
------------

1. ↑  רס"ן אריה, הדרך האמריקנית לנצח את הטרור, מערכות 479, אוגוסט 2018.
**צב מצחין מצוי** או **צב מצחין מזרחי** (שם מדעי: ***Sternotherus odoratus***) הוא מין זוחל מהמשפחה צבים מבאישים החי במזרח קנדה וארצות הברית.

מאפיינים
--------

זהו צב קטן באורך 5–14 ס"מ והוא שוקל עד 603 גרם. הוא בעל שריון דמוי-קערה חום ולעיתים מכוסה אצות ירוקות וגופו אפור עם ראש שחור מפוספס בכמה פסים צהובים אופקיים. הוא בעל רגליים קצרות בעלות טפרים וצוואר ארוך והראש בולט עם מקור צהוב ונוקשה המזכיר מקור תוכי. העיניים צהובות ומוקפות בטבעות קטנים. על העורף וקצה הראש ישנם כמה קוצים קטנים.

צב זה הוא זוחל איטי החי בביצות, בריכות ויערות לחים בצפון אמריקה מדרום אונטריו וקוויבק שבקנדה עד לפלורידה וטקסס שבארצות הברית. צבים אלה הם די מימיים אך יוצאים מדי פעם מהמים ואפילו מטפסים על גזעי עצים נפולים, עליהם הם מתחממים או מסתתרים מאחורי גזעים.

הצב הוא אוכל בשר הניזון מיצורי מים כמו חרקי מים שונים, לרוות חרקים, סרטני נהרות, צדפות, ראשנים, דגים ונבלות. הצבים הבוגרים יאכלו גם צמחייה מיימית. הצב יכול לנשוך חזק אם יתגרו בו ולהאריך את צווארו לשם כך. הגנה אחרת שלהם, ממנה קיבלו את שמם היא הפרשת ריח דוחה מבלוטות ליד השריון.

הצבים מתרבים באביב ומקננים במאורה רדודה או מתחת גזעים, בהם מטילים 2–9 ביצים. הצעירים בוקעים לאחר 100–150 ימי דגירה, זמן ארוך יחסית אצל צבים. תטולות צבים רבות נופלות לטורפים שיאכלו גם את הצעירים שבקעו, אך ככל שהם גדלים ושריונם מתקשה הטורפים פוחתים.

צבים אלה יכולים לחיות בשבי מעל 50 שנה.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **צב מצחין מצוי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ITIS
* NCBI
* GBIF
 |

הערות שוליים
------------

1. ↑  צב מצחין מצוי באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007540773205171
* LCCN: sh2009005073

 |
**צב קסדה אפריקני** או **פֵּלוֹמֵדוּזָה** (שם מדעי: *Pelomedusa subrufa*) הוא מין יחיד בסוגו של צב ממשפחת הפלומדוזיים. צב זה חי בבריכות וביצות באפריקה שמדרום לסהרה וייתכן שאף במדגסקר ובתימן. מאופיין בצווארו הארוך ואפו הנוטה למעלה.

מאפיינים
--------

צב זה קטן יחסית. לרוב הצבים שריון שאורכו עד 20 ס"מ, אולם נמדד גם פרט באורך 32.5 ס"מ. השריון שחור או חום והגוף כתום או בהיר יותר. לצב צוואר ארוך, עיניים גדולות ושריון שטוח. לזכרים זנבות ארוכים יותר מלנקבות שבעלות שריון רחב יותר. צווארם הארוך של הצבים עוזר להם להתיישר כאשר הם מתהפכים. כמו כן הם מותאמים לחיים במים ומסוגלים לצלול במשך דקות.

צבים אלה חיים בבריכות, ביצות ואגמים ברחבי אפריקה מכף התקווה הטובה עד לסודאן ובמערב עד לגאנה. הם נפוצים פחות בנהרות זורמים אך ייתכן שיימצאו שם. הם נדירים באזורים יבשים או הרריים.

הצבים חיים בקבוצות, בדרך כלל במים, וניזונים מכמעט כל יצור קטן לרבות דגיגים, חרקים, תולעים, רכיכות מימיות, ראשנים וצמחי מים. הם גם יתפסו יונים לא זהירות הבאות לשתות ויגררו אותה למים במהירות, שם הם יקרעו אותה לגזרים באמצעות טפריהם החזקים והחדים. הם גם נוטים לאכול פגרים. 

בעונה היבשה יוצאים הצבים מהמים וחופרים גומה באדמה בה הם שוהים בתרדמה במשך זמן רב עד לחזרת הגשמים.

לא ידועים תת-מינים שלו.

קישורים חיצוניים
----------------

ויקישיתוף מדיה וקבצים בנושא **צב קסדה אפריקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

* צב קסדה אפריקני באתר Pelomedusa
**אלכסנדר זיסל בלסקי**, המכונה "זוס", (19 באוקטובר 1912 – 18 באוגוסט 1995) היה מנהיג יחידת הפרטיזנים של בלסקי שהצילו כ-1,200 יהודים מהצבא הגרמני הנאצי בבלארוס במהלך מלחמת העולם השנייה.

ביוגרפיה
--------

נולד ב-19 באוקטובר 1912 לדוד ובילה בלסקי, משפחה פולנית יהודית יחידה בכפר סטאנקיביץ' (כפר קטן הממוקם בין העיירות נובוגרודק ולידא באזור הקרסי בפולין הכבושה, כיום אזור מערב בלארוס). עם בני המשפחה נמנים אחיו של אלכסנדר: טוביה, עשהאל ואהרון.

בזמן מלחמת העולם השנייה
-----------------------

לאחר כיבוש הכפר על ידי הגרמנים, זוס ואחיו טוביה ועשהאל התבקשו להצטרף לצבא הסובייטי ולהילחם לצידו במבצע ברברוסה (תוכנית המבצעים, שהוכנה על ידי המטה הכללי של צבא גרמניה למלחמה נגד ברית-המועצות וכיבושה על ידי הנאצים ובעלות בריתה) אך לאחר תום המבצע זוס ואחיו ברחו לכפר הולדתם סטאנקיביץ׳, היכן שהוריהם התגוררו. לאחר הגעת הצבא הגרמני לכפר ולקיחתם של בני משפחתם, הצליחו זוס, עשהאל, טוביה ואהרון לברוח ליער. בני משפחתם נרצחו בגטו נובוגרודק באוגוסט 1941.

לאחים בלסקי הצטרפו פליטים יהודים מהכפרים הקרובים שהצליחו לברוח, וזוס ואחיו הקימו את יחידת בלסקי, יחידת פרטיזנים אשר התחבאה ביערות בלארוס במהלך המלחמה. זוס ואחיו הצליחו להציל 1,236 יהודים על ידי כך שהבריחו אותם מהגטאות זמן קצר לפני שפינו אותם ליערות וכך הצילו אותם מהצבא הגרמני ושליחתם למחנות העבודה.

זוס עזב את יחידת הפרטיזנים ועבר להילחם לצד הצבא האדום למשך כמה חודשים ולאחר מכן חזר ליחידה. במהלך המלחמה איבד את אשתו הראשונה, קיריל ברובסקי, ואת בתו הפעוטה, שתיהן נרצחו על ידי הצבא הגרמני. במהלך המלחמה התחתן זוס בפעם השנייה עם אחת הפליטות, סוניה בולדו בת ה-18.

לאחר מלחמת העולם השנייה
-----------------------

זוס ואחיו טוביה ואהרון לאחר שהייה בפולין עלו לארץ ישראל ונלחמו במלחמת העצמאות, אך ב-1956 היגר זוס לניו יורק, שם קנה צי מוניות והקים חברת הובלות עם אחיו טוביה. אלכסנדר זיסל בלסקי נפטר בגיל 82 ב-18 באוגוסט 1995. לזוס ואשתו סוניה נולדו שלושה בנים: דוד, ג׳י וצבי. ג׳י שירת בהתנדבות בצה"ל ב-1973 ובמהלך מלחמת לבנון הראשונה. בניו של ג׳יי, מתתיהו ואלן, שירתו בכוחות המיוחדים בצה״ל.

הערות שוליים
------------

1. 1 2  Tec, Nechama. **Defiance : the Bielski partisans**, New York: Oxford University Press, 1993
2. 1 2  **Nazi Crimes against Jews and German Post-War Justice**, Berlin, München, Boston: DE GRUYTER
3. ↑  Zukor, Adolph, (7 Jan. 1873–10 June 1976), Chairman of Board Emeritus, Paramount Pictures Corporation, **Who Was Who**, Oxford University Press, 2007-12-01

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007452964805171
* BnF: cb14552342v (data)
* GND: 128758112
* ISNI: 0000 0001 1446 0743
* LCCN: n2002047435
* NKC: js2010568370
* VIAF: 63368152
* WorldCat: lccn-n2002047435

 |
**מדינת א-שמאל** (בערבית: **الشمال**) היא עיר בקטר, בירת מחוז א-שמאל. העיר ממוקמת מעל 100 קילומטרים צפונה מדוחה, בירת קטר, היא תוחמה בשנת 1988 והיא גובלת בעיר א-רויס מצפון וממזרח.

אטימולוגיה
----------

משמעות השם "מדינת א-שמאל" בשפה הערבית הוא מילולית, "עיר הצפון".

היסטוריה
--------

במהלך רוב המאה ה-20 הכפרים אבו דחלוף וא-רויס היו הגדולים ביותר על החוף הצפוני של המדינה. בשנות ה-70 של המאה ה-20 המוקדמות, הממשלה הקטרית החלה לתכנן את התוכנית לכינון מדינת א-שמאל בין שני הכפרים הללו כדי שתשמש כמרכז אדמיניסטרטיבי לכל הצפון, כחלק מהמדיניות שלה לביזור רוב הסמכויות של דוחה הבירה. במהלך שנות השבעים, נבנתה מערכת כבישים על מנת לחבר בין שלושת הכפרים. כחלק מפרויקט דיור ציבורי, 50 בתים נבנו במדינת א-שמאל בשנת 1976. פיתוח רחב בעיר החל במהלך שנות ה-80 של המאה ה-20 ובשנות ה-90 של המאה ה-20.

בקרבת בניין העירייה נמצא פארק מדינת א-שמאל. אחד מהפארקים הגדולים בקטר בשטח של 56,000 מ"ר. מספר אטרקציות בתוך הפארק כוללות מסעדה, בית קפה, שירותים ואזור משחק לילדים. בפארק קיימים מינים מיוחדים של צמחייה מדברית.

גאוגרפיה
--------

מדינת א-שמאל ממוקמת במרחק של יותר ממאה קילומטרים צפונית מדוחה, 27 קילומטרים מא-זובארה, 24 קילומטרים מפוואירית, 76 קילומטרים מאל ח'ור ו-122 קילומטרים מאל וכרה.

גלריה
-----

* מרעה של עז הבית במדינת א-שמאלמרעה של עז הבית במדינת א-שמאל
* שקיעה בחוף מדינת א-שמאלשקיעה בחוף מדינת א-שמאל
* צמח האקליפה בפארק א-שמאלצמח האקליפה בפארק א-שמאל

הערות שוליים
------------

1. ↑  Year Book, הספר השנתי של קטר, 1982-83
**ליאון קורניצר** (בגרמנית: **Leon Kornitzer**; ‏ 4 במאי 1875 – 1947) היה חזן ומלחין יהודי-אוסטרי במוצאו שפעל כ-9 שנים בארץ ישראל.

קורת חייו
---------

קורניצר נולד בווינה למרי (לבית דומן) ולאדולף קנטור, בני משפחה מוזיקלית שהוציאה מקרבה מספר חזנים. הוא החל את לימודיו המוזיקליים אצל אביו ולאחר מכן למד בווינה (אצל אונגר) ובברנו (אצל שמידט) השכלתו המוזיקלית כללה נגינה על פסנתר, שירה, חזנות עיבוד וניצוח. 

בשנת 1900 לערך נישא לברטה לבית שמידט ונולדה להם בתם ליזי (לוינזון).

ב-1939 עלה לארץ ישראל והתגורר בחיפה.

קריירה
------

סריקת עמוד 1 של גיליון 1 (אפריל 1927) של כתב העת "החזן היהודי"
ב-1898 היה מנצח המקהלה בבית הכנסת של ייהלבה, ב-1899–1905 היה החזן הראשי בקלטאו (אנ') ובשאטק (אנ') שבצ'כיה, ב-1906–1913 היה החזן הראשי של בית הכנסת הגדול "ירושלים" שבפראג, וב-1913 מונה כחזן הראשי בבית הכנסת הגדול של המבורג.

לאחר פרוץ מלחמת העולם הראשונה התגייס כקצין לצבא האוסטרו-הונגרי. ב-1918 שוחרר מהשירות ושב להמבורג למשרת החזן הראשי.

הקים והיה העורך הראשי של כתב העת הדו-חודשי "החזן היהודי" (Der jüdische Kantor) שיצא לאור בהמבורג ובברלין בין אפריל 1927 לאוגוסט 1938, שם פרסם מאמרים בנושא שאלות מעשיות בקשר בין החזן לשפה, בין הכותבים בכתב העת היה החזן מגנוס דוידזון (אנ').

ב-1926 פרסם את הספר "רוממות אל" הכולל תווים לפרקי חזנות עם ובלי ליווי של עוגב וכן פרקי מקהלה, הן מקהלת גברים בלבד והן מקהלה מעורבת של גברים ונשים. ב-1933 הוציא לאור בהוצאת לסמן (Lessmann) ספר בשם "קולות יהודים" (Jüdische Klänge) ובו פרסם גם יצירות של מלחינים אחרים.

קורניצר כיהן גם כיו"ר איגוד החזנים היהודים בגרמניה (Allgemeiner Deutscher Kantoren-Verband) ושל התאחדות החזנים היהודים (Vereinigung jüdischer Kantoren). עמדה זו עזרה לו להשיג סרטיפיקט שבעזרתו הצליח בשנת 1939 לצאת את גרמניה לארץ ישראל. 
לאחר עלייתו הוא התגורר בחיפה ועבד כחזן ומנצח המקהלה בבית הכנסת המרכזי בחיפה. בתקופה זו הוא פרסם יצירות נוספות וכן ערך ושידר תוכניות על מוזיקה בשירות השידור של פלשתינה מירושלים (אנ').

קישורים חיצוניים
----------------

* ליאון קורניצר, באתר Discogs (באנגלית)
* ליאון קורניצר באתר האוניברסיטה העברית
* רוממות אל קובץ PDF
* לאון קורניצר (1875-1947), דף שער בספרייה הלאומית

הערות שוליים
------------

1. ↑  Leon Kornitzer
2. ↑  עיתון בשם דומה יצא בפרוסיה למשך מספר שנים החל בשנת 1879, ועורכו היה א. בלאושטיין
3. ↑  Zweimonatsschrift
4. ↑  Kornitzer, Leon

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296276205171
* GND: 127610375
* NKC: mzk2009511817
* VIAF: 62574616
* WorldCat (עם VIAF): 62574616

 |
חנות הענק "אוניראה" (האיחוד) בבוקרשט, בתקופה הקומוניסטית ואחריה. צולם ב-2010
"קרקס רעב" לא גמור באזור ראחובה בבוקרשט, ב-2006
**קרקס הרעב** (ברומנית: **Circ al foamei**) היה כינוי רומני עממי למבני ענק שנבנו בתקופת שלטונו של ניקולאה צ'אושסקו ברחבי בוקרשט ונועדו לספק לאוכלוסייה מזון מוכן לאכילה. השם קרקס נגזר מהגג בצורת כיפה, שהזכיר את כיפת הקרקס.

לפי חזונו של צ'אושסקו, היו אמורים מרכזים אלה לספק לאוכלוסייה מזון מוכן לאכילה, כך שעקרות הבית יתפנו ממלאכת הבישול. המודל לכך היו הסופרמרקטים המערביים, אך עם תוספת של מסעדות גדולות בהן יוגש מזון בריא (פחות בשר ויותר רטבים, פחות סוכר בעוגות וכדומה) לרוצים לאכול במקום ואפשרות לרכוש מזון מוכן לאכילה ולקחת הביתה, שם יצטרכו רק לחמם אותו.

בכל מגזר של בוקרשט (בוקרשט הייתה מחולקת לשישה מגזרים) תוכנן מרכז כזה (אגרו-אָלימנטרי), אך עד המהפכה הרומנית (1989) הושלמו רק שניים ולאחר המהפכה נפסקה בניית יתר המרכזים. במרכזים שהושלמו נעשה מאמץ גדול למלא אותם במוצרי מזון, למרות המחסור הכללי במזון ברומניה באותה תקופה. המרכזים אכן התמלאו במזון המבוקש, אך זה היה על חשבון הצרכניות הרבות שהתרוקנו.

רבים הגיעו למרכזים כדי לרכוש מזון וכך התחיל המזון להיגמר בשעות הערב ולאחר זמן מה המזון התחיל להיגמר בשעות הצהריים ולבסוף המלאי אזל כבר בשעות הבוקר. לאחר המהפכה הרומנית אחד המרכזים הפך למרכז קניות בשם אוניראה והשני היה לחלק מהשוק של שכונת פנטלימון. המבנים שלא הושלמו עברו שינוי יעוד או הריסה - אחד מהם הפך ל"אוניברסיטה נוצרית על שם דימיטריה קנטמיר".

קישורים חיצוניים
----------------

ויקישיתוף מדיה וקבצים בנושא **קרקס הרעב** בוויקישיתוף
* "Circurile foamei"
* De la Fabrica de mâncare
* "Circul foamei din Rahova se transformă în mall"

הערות שוליים
------------

1. ↑  באותה תקופה משטר צ'אושסקו היפנה כמויות גדולות של מזון לייצוא על מנת לשלם את החוב החיצוני של רומניה. הפניה זו יצרה מחסור במזון ברומניה.
**קרקרה מפוספסת** (שם מדעי: *Phalcoboenus australis*) היא מין של עוף דורס ממשפחת הבזיים החי בטבע בקצוות הדרומיים של אמריקה הדרומית ובעיקר באיי פוקלנד.

הקרקרה היא בין העופות הגדולים במשפחת הבזיים. אורכה 40–60 ס"מ ומשקלה 1,300-1,700 גרם. צבעה שחור, עם חזה חום־כתום מנומר באפור. נוצות הראש והעורף מסולסלות ופרועות מעט, העיניים גדולות והמקור הצהוב חד ביותר.

מאפיינים
--------

### תפוצה

קרקרות אלה נפוצות בעיקר באיי פוקלנד שליד ארגנטינה (ובשליטת בריטניה) וכן באזור ארץ האש. הן נפוצות לאורך כל האי אבל בולטות ליד מושבות רבייה של עופות ים. הן מותאמות גם לתנאים הרריים.

### תזונה

הן אוכלות בשר, נבלות, שאריות מזון פזורות ומסוגלות גם לחפור בקרקע כדי למצוא חרקים או תולעים. בנוסף הן ציידות עופות ים חסרי אונים כמו אפרוחי פינגווינים ואלבטרוסים ועופות חלשים. הן עלולות אפילו לתקוף כבשים חולות או צעירות, דבר שגורם לחקלאים לרדוף אותן. הן צדות בלהקות. להקה גדולה יכולה להתמודד עם גור אריה ים צעיר.

### שימור

ערך 500 פרטים בוגרים של הקרקרה. הקרקרות לא מפחדות מאנשים ואף עלולים לחטוף להם מזון או ממחטות מהיד. הם גם גורמים נזקים למגדלי כבשים שצדו אותם דלדלו את מספרם, אבל כיום הציד שלהם אסור.

קישורים חיצוניים
----------------

ויקישיתוף מדיה וקבצים בנושא **קרקרה מפוספסת** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  קרקרה מפוספסת באתר הרשימה האדומה של IUCN

גלריה
-----

* 
* 
* 
* 
* 

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551738405171

 |
**צב רך הגנגס** (שם מדעי: *Nilssonia gangetica*) הוא מין של צב מהמשפחה צבים רכים, החי בנהרות גדולים בדרום אסיה והוא מצוי בטבע בסכנת הכחדה. הוא חי בטבע במדינות הודו, בנגלדש, נפאל, פקיסטן ואפגניסטן. הצב נחשב לקדוש בדת ההינדית והוא מגודל במספר מקדשים בהודו. צב זה הוא קרובו של צב רך בוסטמי.

צב זה הוא די גדול ומגיע לאורך של עד 94 ס"מ ולמשקל של 50 ק"ג בקירוב. הוא בעל עיניים ונחיריים בולטים מעל ראשו, מה שמאפשר לו לנשום ביעילות ובעל שריון נמוך ורחב בצבע שחור-אפור עד ירוק כהה עם מספר "כתמי עיניים" בהירים מעליו והפנים צהובות עד אפורות. הנקבות מעט יותר גדולות מהזכרים.

הצב מצוי לאורך הודו וסביבותיה בנהרות רחבים כמו הגנגס, האינדוס, פדמה, נהר מגנה (אנ'), נהר ג'מונה (אנ'), נהר נרמננדה (אנ'), נהר מהאנדי (אנ') ויובליהם השונים וכן בביצות. הוא שוכן מים לרוב ונע במהירות במים, בעודו מחפש טרף של דגים, צפרדעים, חרקים וסרטנים וגם צמחי מים שונים. הוא מספיק חזק כדי לתפוס עופות מים שוחים כמו ברווזיים וקורמורניים ואף צבים רכים אחרים.

הנקבות בונות קן בוצי על גדת הנהר ומטילה בין 11 ל-47 ביצים.

קישורים חיצוניים
----------------

ויקישיתוף מדיה וקבצים בנושא **צב רך הגנגס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  צב רך הגנגס באתר הרשימה האדומה של IUCN
**אנריקו לואיג'י פסטה** (באיטלקית: **Enrico Luigi Festa**; ‏11 באוגוסט 1868 - 30 בספטמבר 1939) היה חוקר טבע איטלקי.

אנריקו נולד בטורינו לקונארד ותאודורה משפחה אמידה ומכובדת בעיר. ב-1891 סיים את לימודי ידיעת הטבע באוניברסיטת טורינו ומיד הצטרף למוזיאון הזואולוגי בו נשאר על לפרישתו ב-1923. 
מאחר שיחוסו אפשר לו לחיות ללא דאגות פרנסה, השקיע את כל זמנו במסעות מחקר זואולוגיים סביב העולם. ב-1891 ביקר בתוניס ואסף דוגמאות של 300 מינים, לאחר מכן ביקר במצרים שם בילה את קיץ 1893. משם המשיך לארץ ישראל, ירדן ואגם חומס בסוריה, אזורים שנחקרו מעט מאוד עד אותה תקופה, וחזר עם מינים שנחשבו נדירים. את ממצאיו מהמסע פרסמו ב-1894 חוקרים שונים בעלון של אוניברסיטת טורינו.

לאחר פטירתו תרם את האוסף שלו, שכלל יונקים, ציפורים, זוחלים וחרקים, לרשות מוזיאון הזואולוגי בטורינו.

מסעו לישראל והסביבה
-------------------

ב-27 בפברואר 1893 יצא אנריקו מג'נובה, איטליה כדי לחקור את החי בישראל, ירדן והסביבה. עיקר עניינו היה בציפורים, יונקים ודגים אך כפי שנהגו חוקרים בתקופתו, השתדל לאסוף מגוון רחב ככל האפשר של בעלי חיים ואסף כמעט את כל מה שנקרה בדרכו.

לאחר עצירה של כמה ימים באלכסנדריה, מצרים הגיע ב-22 במרץ ליפו. אנריקו התרשם מהפרדסים היפים הזוחלים ושירת בולבול צהוב-שת שהיה נפוץ בעיר. משם יצא ברכבת, שבניית מסילתה הסתיימה רק שנתיים קודם, עם משרתו ג'ורג' לורנזו ומתורגמן ערבי לכיוון ירושלים, שם שכר כמה פרדות ויצא לסיורים בסביבה לכיוון מנזר מר סבא, ויריחו. בסיוריו צד ציפורים, אסף זוחלים, חרקים, עכבישים ונדלים. בתיאוריו הוא מספר על חזירי בר שהיו נפוצים לאורך הירדן והואדיות וחסידות לבנות שנחתו ליד מקווי מים. 

ב-22 במרץ מזג אוויר התקדר והוא חזר לירושלים לתוך סופת שלג שנמשכה שלושה ימים וכיסתה את האדמה בשלג בגובה של כ-15 ס"מ. באותה תקופה רובה של הארץ היה פרא ושבטים נודדים נהגו לשדוד עוברי אורח, לכן כעבור כמה ימים הצליח להשיג מהפאשה של ירושלים מכתב המורה לתושבי האזור לאפשר לו מעבר חופשי ולעזור בכל דרך אפשרית. הוא שכר כמה גמלים עם שומרים חמושים ויצא לכיוון ים המלח, שם בנה רפסודה וניסה לדוג דגים במעמקי הימה ללא הצלחה. 

כשחזר ליריחו החליט לחקור את אזור עבר הירדן. עד תקופה זו אזור זה כמעט ולא נחקר על ידי חוקרי טבע מאחר נחשב כמסוכן יותר מאשר צידו המערבי של הנהר הירדן, אך מאחר שהיה מיומן בשימוש ברובה ושכר מספר שומרים החליט לנסות את מזלו. ב-12 באפריל חצה את נהר הירדן ועלה צפון לכיוון סלט ועמאן שם הסתובב וחזר דרומה לכיוון מידבא ובחזרה ליריחו, ירושלים ולבסוף ליפו.

פרסומים ממסעו לישראל, לבנון והסביבה
-----------------------------------

התפרסמו ב-1894 בעלון של אוניברסיטת טורינו כרך 9.

* עלון 167 - זוחלים ודו-חיים
* עלון 169 - פשפשאים
* עלון 172 - סיפור מסע
* עלון 173 - חיפושיות
* עלון 174 - ציפורים
* עלון 177 - סרטנאים ושווה-רגלאים
* עלון 185 - תיאור נמלה חדשה למדע *Camponotus festai Emery, 1894*
* עלון 191 - חגבאים

מקורות
------

* הביוגרפיה של אנריקו
* סיפור מסע לישראל, לבנון והאזור (איטלקית) באתר BHL - עלון 172.

הערות שוליים
------------

1. ↑  Bollettino dei musei di zoologia ed anatomia comparata della R. Università di Torino. v.9(1894)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1056451769
* ISNI: 0000 0000 4807 0666
* LCCN: nr96031729
* NTA: 371079721
* RERO: 02-A011244529
* SUDOC: 104575808
* VIAF: 12207197
* WorldCat: lccn-nr96031729

 |
ה**לניאה** היה פסטיבל דרמטי שנערך באתונה ובאיוניה שביוון העתיקה. הפסטיבל נערך בחודש גמליון (ינואר) לכבוד האל היווני דיוניסוס, על מנת לציין את קומו לתחייה לאחר הרצחו על ידי הקיקלופים. מקור שם הפסטיבל מהמילה "לנאיי" - שמם של המנאידות - נשים שעבדו את האל דיוניסוס.

הפסטיבל מתואר על מספר רב של כדי חרס שנשמרו עד ימינו. בכדים אלה ניתן לראות מנאידות, וכן טקסים של עירוב יין וניסוך יין. במסגרת הפסטיבל נערכה תערוכה וכן העלו קורבנות לאל.

באתונה נערך הפסטיבל במקום שנקרא לנאיון - ככל הנראה שמו של תיאטרון, או שם אתר באגורה של העיר. החל מהמאה החמישית לפנה"ס הוצגו בפסטיבל מחזות תיאטרון, בדומה לאלה שהוצגו בפסטיבל הדיוניסיה המאוחר יותר, אולם בניגוד לדיוניסיה, רק אזרחים אתונאים הורשו לצפות במחזה. 

בלנאיה הוצגו בעיקר קומדיות (לעיתים נדירות הוצגו טרגדיות). מרבית הקומדיות של אריסטופאנס הוצגו לראשונה במהלך פסטיבל הלניאה. במהלך הפסטיבל נהגו להציג חמש קומדיות (למעט בתקופת המלחמה הפלפונזית בה הוצגו רק שלוש קומדיות בכל פסטיבל) וכן נערכו תחרויות שירה.

חשיבות הפסטיבל הלכה ופחתה במהלך השנים. לא ידוע מתי הופסק הפסטיבל אולם במאה השנייה לפנה"ס נותרו ממנו רק תחרויות הקראת שירה, וזמן קצר לאחר מכן פסק הפסטיבל לחלוטין.

לקריאה נוספת
------------

\* Pickard-Cambridge, Sir Arthur. *The Dramatic Festivals of Athens.* Oxford: Clarendon Press, 1953. 2nd edition 1968.

קישורים חיצוניים
----------------
במתמטיקה, **פונקציה ליניארית למקוטעין** היא פונקציה ממשית אשר מורכבת רק מהדבקה של פונקציות ליניאריות על המספרים הממשיים או חלק מהם. כאשר הפונקציה היא רציפה, אז הגרף שלה הוא עקומת מצולעים. 

באופן מדויק יותר, f היא ליניארית למקוטעין אם קיימת חלוקה של הישר הממשי לקטעים זרים (יכולים להיות סגורים, פתוחים או סגורים רק באחד משני הקצוות) כך ש:

1. איחוד כל הקטעים הוא כל הישר הממשי: {\displaystyle \biguplus \_{\lambda \in \Lambda }I\_{\lambda }=\mathbb {R} }.
2. בכל קטע {\displaystyle I\_{\lambda }} הפונקציה היא מהצורה {\displaystyle y=a\_{\lambda }x+b\_{\lambda }}.

דוגמאות
-------

 פונקציה ליניארית למקוטעין לדוגמה
 קירוב של עקומה על ידי פונקציה ליניארית למקוטעין
דוגמה לפונקציה ליניארית למקוטעין היא הפונקציה:

{\displaystyle f(x)={\begin{cases}-x-3&{\text{if }}x\leq -3\\x+3&{\text{if }}-3<x<0\\-2x+3&{\text{if }}0\leq x<3\\0.5x-4.5&{\text{if }}x\geq 3\end{cases}}}
הפונקציה הזו היא בעלת 4 חלקים (הגרף שלה משמאל), והיא פונקציה רציפה אשר מוגדרת עבור כל המספרים הממשיים.
דוגמאות נוספות הן פונקציית רצפה, ערך מוחלט, גל שן מסור. 
ניתן להשתמש בפונקציה ליניארית למקוטעין בשביל לקרב פונקציה או עקומה כלשהי, כפי שניתן לראות בסרטוט משמאל. ישנם אלגוריתמים שיכולים לעשות זאת.

קישורים חיצוניים
----------------

* פונקציה ליניארית למקוטעין, באתר MathWorld (באנגלית)
**לאונרד קינג "לן" לסר** (באנגלית: **Leonard King "Len" Lesser**; ‏3 בדצמבר 1922 – 16 בפברואר 2011), היה שחקן קולנוע וטלוויזיה יהודי-אמריקאי.
לסר הופיע בלמעלה מ-500 סדרות טלוויזיה וסרטים אך היה מוכר בעיקר בזכות הופעותיו בקומדיות המצבים "סיינפלד" בה שיחק בתפקיד הדוד ליאו, "כולם אוהבים את ריימונד" ולצידו של קלינט איסטווד בסרטים "הנועזים בעורף האויב" ו"פורע החוק ג'וסי וולס".

ביוגרפיה
--------

לסר נולד ברובע הברונקס למהגרים יהודים מפולין.
סיים בהצטיינות את לימודיו מ"הסיטי קולג' של ניו יורק".
התגייס לצבא ארצות הברית יום לאחר המתקפה על פרל הארבור ושירת בזירת דרום מזרח אסיה.
את הקריירה שלו בטלוויזיה החל בשנת 1955.
זכה להתפרסם לצידו של קלינט איסטווד בסרט המלחמה "הנועזים בעורף האויב" בו שיחק בתפקיד סמל בלאמי ובמערבון של איסטווד "פורע החוק ג'וסי וולס" (אנ').
בשנותיו המאוחרות שיחק לסר בתפקיד שזוהה איתו יותר מכל  דוד ליאו, דודו גס הרוח והטרחן של ג'רי סיינפלד ב-15 פרקי קומדיית המצבים "סיינפלד".
לאחר מכן הופיע בקומדיית המצבים "כולם אוהבים את ריימונד" בתפקיד גראווין חברו של פרנק בארון (פיטר בויל).

לסר היה אבא לשני ילדים מגרושתו ג'ניס בורל.
בשנותיו האחרונות נאלץ לסר לעבור לשהות במרכז סיעודי שבעיר מגוריו ברבנק עקב מצבו הרפואי.
לסר נפטר בפברואר 2011 בגיל 88 מסיבוך של דלקת ריאות שנבע ממחלת סרטן ממנה סבל בשנותיו האחרונות.

קישורים חיצוניים
----------------

* לן לסר, במסד הנתונים הקולנועיים IMDb (באנגלית)
* לן לסר, באתר AllMovie (באנגלית)
* לן לסר, במסד הנתונים הקולנועיים KinoPoisk (ברוסית)
* ערן בר- און, מת השחקן לו לסר, הדוד ליאו מ"סיינפלד", באתר ynet, 17 בפברואר 2011
* מתן אברמוביץ', עכבר העיר אונליין, הדוד ליאו איננו: השחקן לן לסר הלך לעולמו, באתר הארץ, 17 בפברואר 2011
* עינב שיף‏, השחקן לן לסר, "הדוד ליאו" מ"סיינפלד", הלך לעולמו, באתר וואלה!‏, 17 בפברואר 2011
* לן לסר, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14198764v (data)
* ISNI: 0000 0001 1541 9179
* LCCN: no2014003532
* VIAF: 168492662
* WorldCat: lccn-no2014003532

 |
**ריפידיסטים** (שם מדעי: ***Rhipidistia***) היא קבוצה של דגי גרם מהמחלקה בעלי סנפירים בשרניים, אשר החלה להתפתח מתחילת הדבון לפני 410 מיליון שנה. היא כללה מינים רבים שהתפתחו לצורות שונות, העיקריות מביניהם הם דגי הריאות, החיים כיום בביצות באזורים הטרופיים של אפריקה, אוסטרליה ואמריקה הדרומית. קבוצה זו היא גם הקבוצה ממנה התפתחו ראשוני בני הקבוצה בעלי ארבע רגליים, בתוכה כל החולייתנים היבשתיים, אשר היוו את ראשוני הדו-חיים.

בני קבוצה זו החלו להפוך לראשונה ליצורי יבשה ושלדם השתכלל לשם כך, בעיקר במבנה הגפיים הכבדות והחזקות יותר שלהם, התקצרות הסנפירים וכן בחלל רוחבי בעצמות האף, אשר עזר להגדיל את מחיצת האף החשובה לנשימת אוויר.

הדגים האמפיביים מקבוצה זו שגשגו ביותר במהלך הדבון וחלק מהקרבון, אשר היו לחים מאוד וכוסו בביצות שופעות ומקווי מים מתוקים רבים. עם זאת הם נכחדו לאחר מכן עקב התייבשות גבוהה או תחרות מצד מינים מפותחים מהם. רק הזוחלים וצאצאיהם וכן דגי הריאות והדו-חיים הקיימים הצליחו לשרוד לאחר מכן.

מיון
----

* תת-מחלקה דגי ריאות (Dipnoi)
	+ סדרה Porolepiformes - נכחדה. בה ההולופטיכיוס
	+ על-סדרה בעלי ריאה (Ceratodontimorpha)
		- סדרה בעלי ריאה אחת (Ceratodontiformes)
		- סדרה בעלי שתי ריאות (Lepidosireniformes)
	+ קבוצה טטרפודמורפה (Tetrapodomorpha)
		- סדרה Rhizodontida - נכחדה
		- על-סדרה Osteolepidida - נכחדה
		- קבוצה Eotetrapodiformes
			* קבוצה Elpistostegalia
				+ קבוצה סטגוצרפליה (Stegocephalia)
					- סדרה איכתיוסטגאים (Ichthyostegalia) - נכחדה
					- משפחה Elpistostegidae - נכחדה
					- משפחה Whatcheeriidae - נכחדה
					- משפחה Colosteidae - נכחדה
					- על-משפחה Baphetoidea - נכחדה
					- קבוצה בעלי ארבע רגליים (Tetrapoda)

קישורים חיצוניים
----------------

ויקישיתוף מדיה וקבצים בנושא **ריפידיסטים** בוויקישיתוף

* ריפידיסטים, באתר אנציקלופדיה בריטניקה (באנגלית)
**נהר אימג'ין** (בקוריאנית: 임진강 בקוריאה הדרומית) או **נהר רימג'ין** (בקוריאנית (צפון קוריאה): 림진강 בקוריאה הצפונית) הוא הנהר ה-7 בגודלו בקוריאה. הנהר זורם מצפון לדרום, חוצה את האזור המפורז הקוריאני ומתחבר לנהר האן (אנ') במורד הזרם של סיאול, ליד הים הצהוב.

היסטוריה
--------

נהר אימג'ין היה האתר בו התקיימו 2 קרבות מרכזיות: הקרב על נהר אימג'ין במהלך פלישת יפן לקוריאה (אנ') ב-1592, והקרב על נהר האימג'ין שהתרחש במהלך מלחמת קוריאה.

### אזור ניצול משותף

ב-4 בנובמבר 2018, צוות של 20 חברים המורכב מ-10 אנשים מקוריאה הצפונית ו-10 אנשים מקוריאה הדרומית, החלו בסקר בין-קוריאני משותף שנועד להוביל לפיתוח אזור ניצול משותף לאורך שפך נהר אימג'ין. האזור איפשר לאזרחים לגשת בצורה מהירה לשפך הנהר לצורך תיירות, הגנה אקולוגית ואיסוף מצרפי בנייה, ולעשות זאת תחת הגנה של צבאות משני צדי הגבול הקוריאני.ב-5 בנובמבר 2018, המועצות של מחוזות גאנגון וגיאנגי של קוריאה הדרומית, שהם גבולות האזור המפורז הקוריאני, חתמו על "הסכם עבודה לשלום" בתחנת דוראסן בפאג'ו, אשר העניק אישור מקומי לניצול משותף באזור. הסקר הבין-קוריאני של שפך נהר אימג'ין הסתיים ב-9 בדצמבר 2018. מפה של האזור התפרסמה ב-25 בינואר 2019.

קישורים חיצוניים
----------------

ויקישיתוף מדיה וקבצים בנושא **נהר אימג'ין** בוויקישיתוף

הערות שוליים
------------

1. ↑  Seven Famous Spots | Theme Tourism | Culture and Tourism | Yeoncheon, web.archive.org, ‏2014-01-13
2. 1 2  *Two Koreas begin joint waterway inspection on shared use of Hangang River Estuary*, נבדק ב-2021-11-04
3. 1 2  송상호, (LEAD) Koreas begin joint waterway survey along western border, Yonhap News Agency, ‏2018-11-05 (באנגלית)
4. ↑  South and North launch joint hydrographic survey of Han and Imjin estuaries, english.hani.co.kr
5. 1 2  Two Koreas Complete Joint Waterway Survey of River Estuaries, world.kbs.co.kr (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007541497705171
* LCCN: sh88007716
* NARA: 10038796
* VIAF: 315530685
* WorldCat: lccn-n2014066542

 |
**ריץ' קידס מבוורלי הילס** או **#ריץ' קידס מבוורלי הילס** היא סדרת ריאלטי אמריקנית שהופיעה לראשונה ב-19 בינואר 2014 בערוץ E!. הסדרה מתמקדת בהצגת חייהם של בני נוער, ילדים להורים מיליונרים-מיליארדים בירושה, לראווה.

הפקה
----

התוכנית הועלתה לשידור ב-19 בינואר 2014. בכיכובם של דורותי וואנג, מורגן סטיוארט, רוקסי סוולטי, ברנדן פיצפטריק, ג'וני דרובל, איי ג'ונסון.

ב-26 במרץ 2014 הוכרז כי התוכנית תזכה לעונה שנייה, אשר הוצגה ב-3 באוגוסט 2014, לעונה זו הצטרפה ביאנקה אספדה, באותה השנה הוכרז כי איי ג'יי ג'ונסון יקבל תוכנית משלו בשם EJNYC(אנ').

בחודש דצמבר 2015, הוכרז כי ערוץ E! חידשה את המופע לעונה רביעית שהוצגה ב-1 במאי 2016. במהלך העונה השלישית הציע ברנדן פיצפטריק הצעת נישואים למורגן סטיוארט, הנישואים התקיימו במהלך העונה הרביעית.

לאור חילוקי דעות עם יתר משתתפי התוכני בשנת 2016, הוכרז גם רוקסי סוולטי פורשת מהסדרה.

בשנת 2016, הוכרז כי ביאנקה אספדה תצטרף לתוכנית. ב-3 בנובמבר 2016 הוכרז כי שידורי המופע לא ישנו. כמו כן הוכרז כי דורותי וואנג תככב בעונה השנייה רווקים מפורסמים(אנ').

קישורים חיצוניים
----------------

* 

* אתר האינטרנט הרשמי של ריץ' קידס מבוורלי הילס
* ריץ' קידס מבוורלי הילס, ברשת החברתית טוויטר

* "ריץ' קידס מבוורלי הילס", במסד הנתונים הקולנועיים IMDb (באנגלית)

* "ריץ' קידס מבוורלי הילס", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Meet EJ Johnson's New York City Squad, the Cast of E!'s New Series EJNYC on EJNYC". E! Online
2. ↑  "Dorothy Wang and Malika Haqq join cast of Famously Single seeking love". Mail Online.
**טראבנט** (Trabant) הייתה מכונית מתוצרת חברת *HQM Sachsenring GmbH* בגרמניה המזרחית, שיוצרה החל מסוף שנות ה-50 של המאה ה-20, הייתה למכונית הנפוצה ביותר בגרמניה המזרחית, ואף יוצאה למדינות קומוניסטיות אחרות.

ביצועיה היו נחותים מדגמי מכוניות מקבילים בעולם המערבי, במיוחד בתחום ההנעה שהתבססה על מנוע שתי פעימות ופלט עשן רב. על אף זאת, נמכרו יחידות רבות של טראבנט בזכות זמינותה, מחירה הזול, יכולתה להסיע ארבעה נוסעים מבוגרים ומטען, וקלות האחזקה והנהיגה. מנועה בנפח 600 סמ"ק התבסס על אבטיפוס שתוכנן עבור אופנוע, וסיפק למכונית מהירות מרבית של 100 קילומטר לשעה ב-21 שניות. המרכב היה עשוי מדוראפלסט (שהתבסס על שרפי פלסטיק וסיבי כותנה), בדומה לסוסיתא ולמכוניות אחרות מאותה תקופה.

לאחר נפילת חומת ברלין בשנת 1989 קרס השוק של טראבנט, והמפעל נסגר ב־1991. מכוניות טראבנט, הידועות בגרמניה בשם החיבה שלהן, "טראבי", הן כיום פריט נוסטלגי לאספנים, ומועדוני טראבנט נפוצים באירופה, בעיקר בגרמניה.

הדגמים שיוצרו
-------------

* TRABANT 500 ‏(P50)
* TRABANT 600
* טראבנט 601
* TRABANT 1,1

קישורים חיצוניים
----------------

ויקישיתוף מדיה וקבצים בנושא **טראבנט** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543838005171
* GND: 4139769-1
* LCCN: sh85136382
* NKC: ph378931

 |
**פונקציה בוליאנית** \ f על \ n משתנים, נקראת **חמקנית** (evasive) אם זמן הריצה של כל אלגוריתם עץ הכרעה עבורה הוא בדיוק \ n. או במילים אחרות, כל אלגוריתם שמחשב את \ f, צריך להעריך את כל \ n ביטי הקלט במקרה הגרוע ביותר.

דוגמה
-----

לא כל פונקציה בוליאנית היא חמקנית. נבחן לדוגמה את הפונקציה הבאה:
{\displaystyle \ (x\_{0}\land x\_{2})\lor ({\bar {x\_{0}}}\land x\_{1})}
הפונקציה תלויה בשלושת המשתנים שלה: {\displaystyle \ x\_{0},x\_{1},x\_{2}}, אבל מספיק לשאול רק שתי שאלות כדי להעריך אותה: נגלה תחילה את הערך של \ x\_0. אם \ x\_0 הוא אמת, נברר את הערך של {\displaystyle \ x\_{2}} ונחזיר אותו כערך כל הפונקציה, ואם הערך של \ x\_0 הוא שקר, נברר את הערך של {\displaystyle \ x\_{1}} ונחזיר אותו כערך כלל הפונקציה.

פונקציות הערכה בעצי משחק
------------------------

נבחן מקרה פרטי של עצי משחק, בו הערכים האפשריים לקודקודים הם 0 ו-1.

במקרה כזה, שחקן ה {\displaystyle \ max} מחשב למעשה {\displaystyle \ \lor } על הבנים שלו, ושחקן ה {\displaystyle \ \min } מחשב {\displaystyle \ \land } עליהם.

**משפט:** עבור עץ משחק כפי שתואר, בעל \ n עלים, פונקציית ההערכה שלו היא חמקנית.

**הוכחה:**

נוכיח באינדוקציה על \ n שישנו יריב אופטימלי שגורר עומק \ n לעץ ההכרעה.

עבור {\displaystyle \ n=1} עלים, האלגוריתם יהיה חייב לברר את ערכו של העלה היחיד, ובמקרה זה לא משנה מה היריב יענה.

נניח כי קיים יריב אופטימלי עבור עצים בעלי \ n-1 עלים ונוכיח קיום גם בעבור עצים בעלי \ n עלים.

עבור \ n כללי, האלגוריתם מתחיל ומברר ערך של \ x\_{i} כלשהו. היריב יענה 0 אם הקודקוד אליו מחובר העלה הוא קודקוד {\displaystyle \ \lor } (כלומר אם השחקן הוא שחקן {\displaystyle \ max}), ו- 1 אם זהו קודקוד {\displaystyle \ \land } (כלומר שחקן {\displaystyle \ min}).

הערך שהיריב ענה לא גרם לתשובה חד-משמעית בעבור הקודקוד - במקרה של קודקוד {\displaystyle \ \lor } העובדה שאחד הערכים הוא 0 לא קובעת את ערך הקודקוד וכך גם בעבור קודקוד {\displaystyle \ \land } בו ידוע שאחד הערכים הוא 1. בכל מקרה השחקן שמשחק את הקודקוד יאלץ לברר את ערכי שאר הבנים.

מכאן, היריב ימשיך כמו היריב האופטימלי לפונקציה המושרה בלי \ x\_{i} (שהיא בעלת \ n-1 עלים). ומכאן באינדוקציה, היריב גרר עומק \ n לעץ.

קישורים חיצוניים
----------------

* פונקציות בוליאניות חמקניות, באתר אוניברסיטת אילינוי
* עצי החלטה בוליאנים, באתר אוניברסיטת אילינוי
**ארכיון המוזיקה של גרמניה** (בגרמנית: **Deutsches Musikarchiv**) הוא מרכז המוזיקה המוקלטת והמודפסת של גרמניה ומרכז הביביליוגרפיה המוזיקלית של גרמניה.

הארכיון נוסד במערב גרמניה בשנת 1970 במטרה לאסוף ולרכז את כל יצירות המוזיקה שיצאו במדינה וכחלק מהארכיון הלאומי של גרמניה.

המקום מכיל אוספים עוד מהמאה התשע עשרה וביניהם מוזיקה דיגיטלית מודרנית וגלילי פטיפונים.

משנת 2000 המקום אחראי גם על "GEMA", ארגון זכויות היוצרים של גרמניה. הוא מהווה עתה חלק של הספרייה הלאומית של גרמניה.

כל מוציא לאור יצירה מוזיקלית בגרמניה מחויב למסור על פי החוק שניים מעותקיה אל הארכיון.

בשנת 2010 עבר הארכיון לעיר לייפציג.

קישורים חיצוניים
----------------

ויקישיתוף מדיה וקבצים בנושא **ארכיון המוזיקה של גרמניה** בוויקישיתוף
* אתר האינטרנט הרשמי של ארכיון המוזיקה של גרמניה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007439261705171
* BnF: cb12204072m (data)
* GND: 2115991-9
* ISNI: 0000 0001 2162 8014
* LCCN: no91017746
* NKC: ko2002152172
* VIAF: 135456372
* WorldCat: lccn-n50026309

 |
**ריצ'רד דין מקורמיק** (באנגלית: **Richard Dean McCormick**; נולד ב-7 באוקטובר 1968) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת ג'ורג'יה. מקורמיק, חבר המפלגה הרפובליקנית, מייצג מחוז זה מאז השבעתו לתפקיד בינואר 2023.

ביוגרפיה
--------

מקורמיק נולד בלאס וגאס ב-1968, וסיים את לימודיו בבית הספר התיכון הקתולי המרכזי בפורטלנד שבאורגון בשנת 1986. ב-1990 השלים לימודי תואר ראשון באוניברסיטת המדינה של אורגון, וב-1999 קיבל תואר שני במנהל עסקים מאוניברסיטת נשיונל שבסן דייגו בקליפורניה. בשנת 2010 השלים לימודי רפואה בבית הספר מורהאוס לרפואה השוכן באטלנטה.

הוא שירת בחיל הנחתים של ארצות הברית ובצי ארצות הברית במשך למעלה מעשרים שנה. בחיל הנחתים היה טייס מסוקים ובחיל הים הגיע לדרגת קומנדר. בהכשרתו הוא רופא חירום ועובד במרכז הרפואי גווינט שבעיר לורנסוויל בג'ורג'יה.

בבחירות 2020 התמודד מקורמיק לבית הנבחרים של ארצות הברית במחוז הקונגרס השביעי של ג'ורג'יה. נציג המחוז המכהן, רוב וודול (אנ'), פרש באותן בחירות מהקונגרס. מקורמיק זכה בבחירות המקדימות במועמדות המפלגה הרפובליקנית עם למעלה מ-50% מהקולות. עם זאת, בבחירות הכלליות הפסיד לקרולין בורדו, מועמדת המפלגה הדמוקרטית.

בעקבות חלוקה מחדש של מחוזות הבחירה בג'ורג'יה עקב מפקד האוכלוסין של ארצות הברית ב-2020, הכריז מקורמיק על התמודדותו לבית הנבחרים האמריקאי במחוז הקונגרס השישי של ג'ורג'יה שהפעם היה בבחירות 2022 הרבה יותר רפובליקני מבעבר. מקורמיק וג'ייק אוונס העפילו לסיבוב השני בבחירות המקדימות של המפלגה הרפובליקנית, בו גבר מקורמיק על אוונס. בבחירות הכלליות ב-8 בנובמבר 2022 ניצח את בוב כריסטיאן הדמוקרטי, והושבע לתפקידו בראשית ינואר 2023.

קישורים חיצוניים
----------------

ויקישיתוף מדיה וקבצים בנושא **ריץ' מקורמיק** בוויקישיתוף
* אתר האינטרנט הרשמי של ריץ' מקורמיק בבית הנבחרים האמריקאי (באנגלית)
* ריץ' מקורמיק, ברשת החברתית פייסבוק
* ריץ' מקורמיק באתר המדריך הביוגרפי של הקונגרס של ארצות הברית (באנגלית)
* ריץ' מקורמיק, ברשת החברתית טוויטר
* ריץ' מקורמיק, ברשת החברתית פייסבוק
* ריץ' מקורמיק, ברשת החברתית אינסטגרם

הערות שוליים
------------

1. ↑  תמר הלרמן, Updated: Who’s running in Georgia’s 7th Congressional District, באתר The Atlanta Journal-Constitution‏, 3 במאי 2020 (באנגלית)
2. ↑  קלי וית'מייר, McCormick declared winner of District 7 Republican Primary, באתר ForsythNews.com‏, 13 ביוני 2020 (באנגלית)
3. ↑  איאן מילהייזר, Democrats capture Georgia US House seat held by Republicans since 1995, באתר Vox‏, 7 בנובמבר 2020 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: M001218

 |
באנליזה מתמטית, **פונקציה דיפרנציאבילית** היא פונקציה ממשית בכמה משתנים, שיש לה קירוב ליניארי (דיפרנציאל). פונקציה דיפרנציאבילית במשתנה אחד היא פונקציה גזירה.

בפונקציות של כמה משתנים יכולה להיות נגזרת (וקטור הנגזרות החלקיות) גם אם היא אינה דיפרנציאבילית.

הגדרה פורמלית
-------------

תהא {\displaystyle \ f:\mathbb {R} ^{n}\rightarrow \mathbb {R} } פונקציה ב-\!\,n משתנים. הפונקציה תיקרא דיפרנציאבילית בנקודה {\displaystyle x^{0}=\left(x\_{1}^{0},\dots ,x\_{n}^{0}\right)} אם אפשר לכתוב {\displaystyle \ f(x\_{1}^{0}+\Delta x\_{1},\dots ,x\_{n}^{0}+\Delta x\_{n})=f(x\_{1}^{0},\dots ,x\_{n}^{0})+\sum \_{i=1}^{n}(A\_{i}+\alpha \_{i}(x))\cdot \Delta x\_{i}}, כאשר {\displaystyle \!\,A\_{1},\dots ,A\_{n}} קבועים, ו-{\displaystyle \!\,\alpha \_{1},\dots ,\alpha \_{n}} פונקציות השואפות לאפס כאשר {\displaystyle \!\,\Delta x} שואף לאפס.

פירוש ההגדרה הוא כדלהלן: בסביבות הנקודה {\displaystyle \!\,x^{0}} אפשר לייצג את הפונקציה בקירוב טוב בתור פונקציה ליניארית ב-\!\,n משתנים, כשהמקדמים הם {\displaystyle \!\,A\_{1},\dots ,A\_{n}}. זהו "קירוב טוב" כי השאריות (הפונקציות {\displaystyle \!\,\alpha \_{1},\dots ,\alpha \_{n}}) קטנות מאוד יחסית לחלק הליניארי של הפונקציה.

משפטים העוסקים בדיפרנציאביליות
------------------------------

אם פונקציה היא דיפרנציאבילית בנקודה, אז היא רציפה שם, יש לה נגזרות חלקיות, והמקדמים {\displaystyle \!\,A\_{1},\dots ,A\_{n}} בקירוב הליניארי אינם אלא הנגזרות החלקיות של הפונקציה: {\displaystyle \!\,A\_{k}={\frac {\partial f}{\partial x\_{k}}}(x^{0})}.

קיומן של נגזרות חלקיות אינו מבטיח שהפונקציה תהיה דיפרנציאבילית (או אפילו רציפה). מאידך, אם הנגזרות החלקיות קיימות ורציפות, אז הפונקציה דיפרנציאבילית בנקודה זו.

קישורים חיצוניים
----------------

* פונקציה דיפרנציאבילית, באתר MathWorld (באנגלית)
**נהקי מיכאל וולס** (באנגלית: **Nahki Michael Wells**; נולד ב-1 ביוני 1990) הוא כדורגלן ברמודי, המשחק בעמדת החלוץ בבריסטול סיטי ובנבחרת ברמודה.

קריירת מועדונים
---------------

וולס נולד בהמילטון, בירת ברמודה. וולס התחיל לשחק כדורגל, כאשר הצטרף בגיל 12 לדנדי טאון הורנטס המקומית. כעבור כמה שנים, היה מועמד להצטרף למחלקת הנוער של אייאקס, דבר שלא יצא לפועל בסופו של דבבר. בעונת 2009/2010, הצטרף לקבוצה הבוגרת של דנדי, במדיה הבקיע 20 שערים עד לינואר 2010, אז וולס חתם בברמודה הוגס, במדיה כבש 2 שערים ב-9 משחקים.

בקיץ 2010 וולס חתם באקלסיל יונייטד, מהליגות האזוריות באנגליה ובדצמבר של אותה השנה, חתם בקרלייל יונייטד מהפוטבול ליג הראשונה, אליה הצטרף כעבור חודש. ב-15 ביונאר, וולס ערך את הופעת הבכורה שלו בקבוצה במשחק הליגה נגד בריסטול רוברס.

ב-22 ביולי 2011, וולס חתם בברדפורד סיטי מהפוטבול ליג השנייה. ב-6 באוגוסט, וולס ערך את הופעת הבכורה שלו בקבוצה בהפסד 1–2 לאלדרשוט טאון. ב-27 באוגוסט, הבקיע את שער הבכורה שלו בקבוצה הבוגרת בניצחון 2–4 נגד בארנט. בספטמבר 2012, וולס חתם על חוזה לשלוש שנים נוספות במועדון. בינואר 2013, וולס הפך לכדורגלן הברמודי הראשון שמשתתף בגמר גביע הפוטבול ליג. בספטמבר 2013, וולס זכה בתואר כדורגלן החודש של בליגה, אך בסיום החודש נפצע בקרסול ונעדר מספר שבועות.

ב-10 בינואר 2014, וולס חתם בהאדרספילד טאון מהפוטבול ליג צ'מפיונשיפ. כעבור יממה, וולס ערך את הופעת הבכורה שלו בקבוצה בניצחון 0–1 נגד מילוול, בה גם כבש את שער הבכורה שלו במועדון. על אף שהצטרף במהלך העונה, וולס סיים את עונת 2013/2014, כמלך שערי הקבוצה עם 7 שערים. בשנת 2017, וולס היה שותף לחזרה של הקבוצה לפרמייר ליג לראשונה מזה 45 שנים.

ב-31 באוגוסט 2017, וולס חתם בברנלי ששילמה תמורתו 5 מיליון פאונד.

ב-23 באוגוסט 2018, וולס הושאל לקווינס פארק ריינג'רס עד לסיום העונה. בסיום העונה, וולס האריך את חוזהו בקווינס לשנה נוספת, אך ב-30 בינואר 2020, עזב את המועדון וחתם בבריסטול סיטי תמורת 6 מיליון פאונד.

קריירה בינלאומית
----------------

ב-14 בדצמבר 2007, וולס ערך את הופעת הבכורה שלו בנבחרת ברמודה במשחק ידידות בו הפסידה 1–2 לסנט וינסנט והגרנדינים. ב-10 ביולי 2011, הבקיע את שער הבכורה שלו בנבחרת בניצחון 1–2 נגד טרינידד וטובגו במסגרת מוקדמות מונדיאל 2014.

וולס השתתף עם הנבחרת בגביע הזהב 2019, וכבש בו שני שערים.

תארים
-----

ברדפורד סיטי
* פלייאוף העלייה של הפוטבול ליג השנייה: 2013

האדרספילד טאון
* פלייאוף העלייה של הפוטבול ליג צ'מפיונשיפ: 2017

קישורים חיצוניים
----------------

ויקישיתוף מדיה וקבצים בנושא **נהקי וולס** בוויקישיתוף
* נהקי וולס, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת ברמודה – גביע הזהב 2019** |
| --- |
| 1 איב • 
2 בסדן • 
3 מיינורס • 
4 לי • 
5 הארווי • 
6 באת'ר • 
7 סימונס • 
8 ברנגמן • 
9 סמית' • 
10 ליוויס • 
11 קלמונס • 
12 היל •
13 בסקומה • 
14 רובינסון •
15 באטרפילד •
16 ליברוק •
17 דונאווה •
18 מינג •
19 למבה •
20 אוונס •
21 וולס •
22 וורן •
23 האנט •
מאמן: לייטבורן | ברמודהברמודה |
**גרנד פרי אמיליה-רומאניה** הוא מרוץ גרנד פרי, שנערך במסגרת אליפות הפורמולה 1 במסלול הבינלאומי אנזו ודינו פרארי, הידוע כאימולה.

היסטוריה
--------

התפרצות מגפת הקורונה בעולם בתחילת שנת 2020 הובילה לעיכוב ושינוי לוח המרוצים שתוכנן לעונה. גרנד פרי אמיליה-רומאניה נוסף ללוח המרוצים המחודש במהלך חודש יולי, כאירוע חד-פעמי, יחד עם מרוצים נוספים שהוחזרו ללוח המרוצים במקום מרוצים שבוטלו. בשל אילוצים לוגיסטיים האירוע נערך במסגרת של יומיים בלבד, כאשר בשבת התקיים אימון אחד בלבד ומקצה דירוג. ולטרי בוטאס זינק מהפול פוזישן, אך לואיס המילטון, בן קבוצתו, ניצח במרוץ.

המשך התפשטות המגפה בעולם הובילה להחזרת המרוץ גם ללוח המרוצים של עונת 2021, כמרוץ השני בעונה, במקומו של גרנד פרי סין שבוטל. המילטון זינק מהפול פוזישן, אך איבד את ההובלה בזינוק לטובת מקס ורסטאפן, שזינק מהמקום השלישי ושמר על ההובלה לאורך כל המרוץ.

המרוץ נכלל גם בלוח המרוצים של עונת 2022 ומארגני האליפות הכריזו על חתימת חוזה לקיומו עד לעונת 2025.

המרוץ אמור היה להיות המרוץ השישי בעונת 2023 ותוכנן להתקיים ב-21 במאי. גשמים כבדים שירדו באזור בשבוע שקדם למרוץ גרמו להצפות והובילו להחלטה על ביטול המרוץ שלושה ימים לפני תחילת האירועים. הצוותים הטכניים, שכבר היו במסלול ועסקו בהכנת הציוד, התבקשו לפנות אותו.

מנצחים לפי שנה
--------------

| שנה | נהג | קבוצה |
| --- | --- | --- |
| 2020 | בריטניהבריטניה לואיס המילטון | מרצדס |
| 2021 | הולנדהולנד מקס ורסטאפן | רד בול |
| 2022 | הולנדהולנד מקס ורסטאפן | רד בול |
|

הערות שוליים
------------

1. ↑  Formula 1 adds Portimao, Nurburgring and 2-day event in Imola to 2020 race calendar, Formula1.com, 24 July 2020
2. ↑  Lewis Hamilton wins Emilia Romagna GP as Mercedes win constructors' title, BBC, 1 November 2020
3. ↑  F1 adds Imola to 2021 calendar, Australian GP moved to November, Motorsport.com, 12 Janaury 2021
4. ↑  Grand Prix race results: Verstappen wins wild Imola F1 race, Motorsport.com, 18 April 2021
5. ↑  Formula 1 announces it will race at Imola until 2025, Formula1.com, 7 March 2022
6. ↑  Update on the Emilia Romagna Grand Prix at Imola, Formula1.com, 17 May 2023